Številka: 410-0029/2021 (202)

410-0030/2021 (202)

410-0031/2021 (202)

Datum: 1. 9. 2022

**OBČINSKEMU SVETU**

**OBČINE TRŽIČ**

**ZADEVA: PREDLOG CEN IN SUBVENCIJ CEN OSKRBE S PITNO VODO, ODVAJANJA IN ČIŠČENJA ODPADNIH VODA, CENE ZBIRANJA DOLOČENIH VRST KOMUNALNIH ODPADKOV TER CENE ZBIRANJA BIOLOŠKIH ODPADKOV**

V skladu z 9. in 18. členom Statuta Občine Tržič (Uradni list RS, št. 19/2013, 74/2015) in 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/19 in 44/22 – ZVO-2) vam pošiljam v obravnavo in sprejem točko:

|  |
| --- |
| **PREDLOG CEN IN SUBVENCIJ CEN OSKRBE S PITNO VODO,**  **ODVAJANJA IN ČIŠČENJA ODPADNIH VODA, CENE ZBIRANJA DOLOČENIH VRST KOMUNALNIH ODPADKOV TER CENE ZBIRANJA BIOLOŠKIH ODPADKOV** |

V skladu z 21. členom Statuta Občine Tržič in 53. členom Poslovnika Občinskega sveta Občine Tržič bosta kot poročevalki na seji Sveta in delovnih teles sodelovali:

* Jasna Kavčič, vodja Urada za okolje in prostor Občine Tržič,
* Vesna Jekovec, direktorica Komunale Tržič d.o.o.

**PREDLOGI SKLEPOV:**

1. **Občinski svet Občine Tržič sprejme predlog naslednjih cen:**

|  |  |  |
| --- | --- | --- |
|  |  |  |
|  | E.M. | Predlog cene v EUR brez DDV |
| **Oskrba s pitno vodo** |  |  |
| Oskrba s pitno vodo - storitev | m3 | 0,5999 |
| Oskrba s pitno vodo – omrežnina DN ≤20 | mesečno | 6,5381 |
| **Odvajanje komunalne odpadne vode** |  |  |
| Odvajanje komunalne odpadne vode - storitev | m³ | 0,3116 |
| Odvajanje komunalne odpadne vode - omrežnina DN ≤20 | mesečno | 4,1524 |
| **Čiščenje komunalne odpadne vode** |  |  |
| Čiščenje komunalne odpadne vode - storitev | m³ | 0,8116 |
| Čiščenje komunalne odpadne vode - omrežnina DN ≤20 | mesečno | 2,4135 |
| **Storitve, povezane z nepretočnimi greznicami, obstoječimi greznicami in MKČN - storitev** | m³ | 0,4801 |
| **Zbiranje določenih vrst komunalnih odpadkov** |  |  |
| Zbiranje določenih vrst komunalnih odpadkov - storitev | kg | 0,1692 |
| Zbiranje določenih vrst komunalnih odpadkov – javna infrastruktura | kg | 0,0036 |
| **Zbiranje biološko razgradljivih odpadkov** |  |  |
| Zbiranje biološko razgradljivih odpadkov - storitev | kg | 0,2370 |
|  |  |  |

1. **Potrjene predlagane cene veljajo od 1. 10. 2022 dalje.**
2. **Občinski svet Občine Tržič sprejme subvencije k cenam za gospodinjstva:**

|  |  |  |  |  |
| --- | --- | --- | --- | --- |
|  |  |  | Cena za gospodinjstva | |
|  | E.M. | Veljavna cena od 1.10.2022  v EUR brez DDV | Predlog subvencije | Cena s subvencijo od 1.10.2022 v EUR brez DDV |
| **Oskrba s pitno vodo** | | | | |
| Oskrba s pitno vodo – storitev | m3 | 0,5999 | 24,10 % | 0,4553 |
| Oskrba s pitno vodo - omrežnina DN ≤20 | m3 | 6,5381 | 25,18 % | 4,8918 |
| **Odvajanje komunalne odpadne vode** | | | | |
| Odvajanje komunalne odpadne vode - storitev | m³ | 0,3116 | 18,40 % | 0,2543 |
| **Čiščenje komunalne odpadne vode** | | | | |
| Čiščenje komunalne odpadne vode - storitev | m³ | 0,8116 | 32,90 % | 0,5446 |
| **Storitve, povezane z nepretočnimi greznicami, obstoječimi greznicami in MKČN - storitev** | m³ | 0,4801 | 4,45 % | 0,4587 |
|  |  |  |  |  |

1. **Potrjene subvencije k cenam veljajo od 1. 10. 2022 dalje.**

**Dušan Bodlaj,**

**podžupan v začasnem opravljanju funkcije župana**

**OBRAZLOŽITEV:**

UVOD

Uredba o metodologiji za oblikovanje cen storitev obveznih gospodarskih javnih služb varstva okolja (Ur. l. RS št. 87/12, 109/12, 78/19 in 44/22 – ZVO-2; v nadaljevanju: Uredba MEDO) določa način oblikovanja cen storitev obveznih gospodarskih javnih služb (GJS) varstva okolja in postopek potrjevanja cen.

Pri oblikovanju cen javnih služb se upoštevajo standardi in ukrepi za opravljanje posamezne javne službe, kakor jih opredeljujejo državni in občinski predpisi za posamezno javno službo. Zaradi oblikovanja cen javnih služb je potrebno določiti vrednost in obseg infrastrukture, ki se uporablja za opravljanje javnih služb, in največji donos na vložena poslovno potrebna osnovna sredstva za izvajanje storitev javne službe. Pri oblikovanju cen javnih služb se upoštevajo načrtovane količine opravljenih storitev, načrtovani stroški in prihodki izvajalca za prihodnje obdobje. Cena posamezne storitve javnih služb med uporabniki ali skupinami uporabnikov ne sme biti različna, kadar imajo uporabniki storitve posamezne gospodarske javne službe v občini istega izvajalca (cena posamezne javne službe ne sme biti diferencirana glede na vrsto oziroma status uporabnika oz. enako za gospodinjstva in pravne osebe).

Izvajalec z elaboratom o oblikovanju cene storitev posamezne GJS predlaga cene, pristojni občinski organ pa predlaga potrjeno ceno in morebitno subvencijo (razliko med potrjeno ceno in ceno, ki bo zaračunana končnim uporabnikom).

Komunala Tržič d.o.o. je zaradi nenadne in nepredvidene rasti stroškov, ki nastajajo pri izvajanju GJS, skladno s koncesijskimi pogodbami v avgustu 2022 občinski upravi predložila dodatke k elaboratom o oblikovanju cen storitev GJS, na področju oskrbe s pitno vodo v Občini Tržič (2020-2021-2022), na področju odvajanja in čiščenja odpadnih voda v Občini Tržič (2020-2021-2022) in na področju zbiranja določenih vrst komunalnih odpadkov v Občini Tržič (2020-2021-2022) (v nadaljevanju: dodatki k elaboratom).

Kot je razvidno iz dodatkov k elaboratom ima trenutno največji negativni vpliv na izvajanje GJS izredno povišanje cene električne energije (za 400%), saj jim je na javnem razpisu izbrani ponudnik dobave električne energije ponudil štirikrat višjo ceno od cene, ki je bila upoštevana v osnovnih elaboratih. Poleg tega navajajo, da so glede na trenutno znane cene višji stroški pri naslednjih storitvah:

* strošek goriva 20 % (cene zadnjega prejetega računa)
* strošek zemeljskega plina 57 % (cene zadnjega prejetega računa)
* strošek materiala (pogrebni material 10 %, posipni material 40 %, vodovodni material 57 %, gradbeni material 30 %)
* strošek storitev v zvezi z vzdrževanjem (vzdrževanja osnovnih sredstev, nadomestni deli za vzdrževanje) 20 %
* strošek dela 5 % (dvig minimalne plače)
* strošek drugih storitev (tisk in pošiljanje položnic 15 %, vzdrževanje aplikacij, programska oprema 15 %, strošek najema in pranja delovnih oblačil 10 %, stroški revidiranja 57 % -nova višja pogodba, ker smo subjekt javnega interesa)

Taka situacija ni bila predvidena v osnovnih elaboratih cen storitev posameznih GJS, ki so bili oddani v mesecu oktobru 2021, zato so v dodatkih k elaboratom za lažji pregled posameznih povišanj stroškov v strukturi izračuna cene prikazani tudi obračunski stroški za leto 2021 (v osnovnem elaboratu so prikazani polletni stroški), za leto 2022 prvotni predračunski stroški in predračunski stroški za leto 2022 zaradi povišanja cen.

Občinska uprava je predložene dodatke k elaboratom po usklajevanjih potrdila in s tem pričela postopek potrjevanja novih cen za posamezne GJS kot sledi v nadaljevanju.

PREDLOGI CEN

I. Cene OSKRBE S PITNO VODO

Cene oskrbe s pitno vodo so bile zadnjič potrjene na 4. seji Občinskega sveta Občine Tržič, dne 28. 3. 2019 in veljajo od 1. 4. 2019 dalje.

Iz dodatka k elaboratu o oblikovanju cen storitev GJS na področju **oskrbe s pitno vodo v občini Tržič (2020-2021-2022)** izhaja oblikovanje predlaganih cen na podlagi predhodno navedenih višjih stroškov.

V tabeli so prikazane veljavne in predlagane cene:

|  |  |  |  |
| --- | --- | --- | --- |
|  | Veljavna cena  brez DDV | Predlog cene brez DDV | Sprememba cene |
| **Oskrba s pitno vodo** |  |  |  |
| Oskrba s pitno vodo - storitev | 0,5048 | 0,5999 | 19% |
| Oskrba s pitno vodo - omrežnina DN ≤20 | 5,8792 | 6,5381 | 11% |

II. Cene odvajanja in čiščenja komunalne odpadne vode ter storitev,

povezanih z nepretočnimi greznicami, obstoječimi greznicami in MKČN

Cene odvajanja in čiščenja komunalne odpadne vode ter storitev, povezanih z nepretočnimi greznicami, obstoječimi greznicami in MKČN, so bile zadnjič potrjene na 17. seji Občinskega sveta Občine Tržič, dne 21. 1. 2021 in veljajo od 1. 2. 2021 dalje.

Iz dodatka k elaboratu o oblikovanju cen storitev GJS na področju **odvajanja in čiščenja odpadnih voda v občini Tržič (2020-2021-2022)** izhaja oblikovanje predlaganih cen na podlagi predhodno navedenih višjih stroškov pri ceni storitve odvajanja in ceni storitve čiščenja komunalne odpadne vode, pri oblikovanju cene omrežnine pa prihaja do rahlega znižanja cene zaradi nižje najemnine za javno infrastrukturo in nižjega stroška zavarovanja te infrastrukture.

V tabeli so prikazane veljavne in predlagane cene:

|  |  |  |  |
| --- | --- | --- | --- |
|  | Veljavna cena  brez DDV | Predlog cene brez DDV | Sprememba cene |
| **Odvajanje komunalne odpadne vode** |  |  |  |
| Odvajanje komunalne odpadne vode - storitev | 0,2822 | 0,3116 | 10% |
| Odvajanje komunalne odpadne vode - omrežnina DN ≤20 | 4,3724 | 4,1524 | -5% |
| **Čiščenje komunalne odpadne vode** |  |  |  |
| Čiščenje komunalne odpadne vode - storitev | 0,6048 | 0,8116 | 34% |
| Čiščenje komunalne odpadne vode - omrežnina DN ≤20 | 2,5061 | 2,4135 | -4% |
| **Storitve, povezane z nepretočnimi greznicami, obstoječimi greznicami in MKČN** - storitev | 0,4587 | 0,4801 | 5% |

III. Cene zbiranja določenih vrst komunalnih odpadkov

Cene zbiranja določenih vrst komunalnih odpadkov v občini Tržič (gre za zbiranje komunalnih odpadkov – storitev, zbiranje komunalnih odpadkov – infrastruktura) so bile zadnjič potrjene na 10. seji Občinskega sveta Občine Tržič, dne 23. 1. 2020 in veljajo od 1. 4. 2020. Cene zbiranja biološko razgradljivih odpadkov pa so bile zadnjič potrjene na 17. seji Občinskega sveta Občine Tržič dne 21. 1. 2021 in veljajo od 1. 2. 2021.

Iz dodatka k elaboratu o oblikovanju cen storitev GJS na področju **zbiranja določenih vrst komunalnih odpadkov v občini Tržič (2020-2021-2022)** izhaja oblikovanje predlaganih cen na podlagi predhodno navedenih višjih stroškov pri ceni storitve zbiranja določenih vrst komunalnih odpadkov, pri oblikovanju cene omrežnine javne infrastrukture pa prihaja do precejšnjega znižanja cene zaradi nižje najemnine za javno infrastrukturo, prav tako se rahlo zniža cena storitve zbiranja biološko razgradljivih odpadkov zaradi upoštevane večje količine teh odpadkov.

V tabeli so prikazane veljavne in predlagane cene na področju zbiranja določenih vrst komunalnih odpadkov:

|  |  |  |  |
| --- | --- | --- | --- |
|  | Veljavna cena  brez DDV | Predlog cene  brez DDV | Sprememba cene |
| **Zbiranje določenih vrst komunalnih odpadkov** |  |  |  |
| Zbiranje komunalnih odpadkov - storitev | 0,1501 | 0,1692 | 13% |
| Zbiranje komunalnih odpadkov - javna infrastruktura | 0,0063 | 0,0036 | -43% |
| Zbiranje bioloških odpadkov - storitev | 0,2419 | 0,2370 | -2% |

III. SUBVENCIJE

Višina subvencij k cenam oskrbe s pitno vodo je bila zadnjič potrjena na 10. redni seji o Občinskega sveta Občine Tržič dne 23. 1. 2020 in veljajo od 1. 4. 2020 dalje, subvencije k cenam odvajanja in čiščenja komunalne odpadne vode za gospodinjstva pa je bila zadnjič spremenjena na 17. redni seji Občinskega sveta Občine Tržič dne 21. 1. 2021 in veljajo od 1. 2. 2021.

Pri oblikovanju višine subvencij sledimo načelu stroškovne naravnanosti cen in plačila za obremenjevanje okolja iz evropske direktive o okoljski odgovornosti v zvezi s preprečevanjem in sanacijo okoljske škode in zakona o varstvu okolja (ZVO-1) oziroma načelu »povzročitelj obremenitve plača«. Občinski svet lahko ob potrjevanju novih cen komunalnih storitev sprejme predlagano višino subvencije cen za gospodinjstva, s čimer zmanjša obremenitve uporabnikov komunalnih storitev.  Zaračunana cena komunalnih storitev na položnici  je namreč potrjena cena (potrdi jo občinski svet), zmanjšana za morebitno subvencijo in jo za storitev plača uporabnik.

Ker bi predlagana povišanja cen zaradi neugodnih makroekonomskih razmer (podražitve električne energije, energentov, stroškov dela….) močno vplivala na socialni položaj uporabnikov teh storitev v naši občini, **predlagamo uvedbo višjih subvencij,** s katerimi bi vpliv podražitev cen komunalnih storitev ublažili v največji možni meri. Z višjimi subvencijami se bodo predlagane cene za gospodinjstva znižale in bo vpliv višjih cen na skupni znesek na položnici za gospodinjstva minimalen.

V tabeli v nadaljevanju prikazujemo predlog višine subvencije k cenam za gospodinjstva:

|  |  |  |
| --- | --- | --- |
|  | Obstoječe subvencije | Predlog subvencije po 1. 10. 2022 |
| **Oskrba s pitno vodo** |  |  |
| Oskrba s pitno vodo - storitev | 9,80% | **24,10%** |
| Oskrba s pitno vodo -omrežnina DN ≤20 | 16,80% | **25,18%** |
| **Odvajanje komunalne odpadne vode** |  |  |
| Odvajanje komunalne odpadne vode - storitev | 10,00% | **18,40%** |
| **Čiščenje komunalne odpadne vode** |  |  |
| Čiščenje komunalne odpadne vode - storitev | 10,00% | **32,90%** |
| **Storitve, povezane z nepretočnimi greznicami, obstoječimi greznicami in MKČN** - storitev | 0% | **4,45%** |

Skupni letni znesek subvencij se po novem predlogu zviša na 312.000 EUR letno oz. za dobrih 56% (v proračunu za leto 2022 je zagotovljenih 137.000 EUR).

IV. VSE CENE STORITEV GJS

V nadaljevanju prikazujemo **vse cene storitev GJS**, ki bodo ob potrditvi veljale po 1.10. 2022. Nove cene oz. spremenjene višine subvencij so označene krepko v rumeno obarvanem polju.

|  |  |  |  |  |  |  |
| --- | --- | --- | --- | --- | --- | --- |
|  |  | Cena za gospodinjstva | | | | |
|  | E.M. | Veljavna cena **s subvencijo** v EUR brez DDV | Predlog cene v EUR brez DDV | Predlog subvencije v % | Predlog cene **s subvencijo** v EUR brez DDV s 1. 10. 2022 | Razmerje % |
| **A** | **B** | **C** | **D** | **D/B** |
| **Oskrba s pitno vodo** | | | | | | |
| Oskrba s pitno vodo - vodarina | m3 | 0,4553 | 0,5999 | 24,10 | 0,4553 | 76 |
| Oskrba s pitno vodo - omrežnina DN ≤20 | mesec | 4,8915 | 6,5381 | 25,18 | 4,8918 | 75 |
| **Odvajanje komunalne odpadne vode** | | | | | | |
| Odvajanje komunalne odpadne vode - storitev | m3 | 0,2540 | 0,3116 | 18,40 | 0,2543 | 82 |
| Odvajanje komunalne odpadne vode - omrežnina DN ≤20 | mesec | 4,3724 | 4,1524 | 0 | 4,1524 | 100 |
| Čiščenje komunalne odpadne vode | | | | | | |
| Čiščenje komunalne odpadne vode - storitev | m3 | 0,5443 | 0,8116 | 32,90 | 0,5446 | 67 |
| Čiščenje komunalne odpadne vode - omrežnina DN ≤20 | mesec | 2,5061 | 2,4135 | 0 | 2,4135 | 100 |
| **Storitve, povezane z greznicami in MKČN** | m3 | 0,4587 | 0,4801 | 4,45 | 0,4587 | 96 |
| **Zbiranje določenih vrst komunalnih odpadkov** | | | | | | |
| Zbiranje komunalnih odpadkov - storitev | kg | 0,1501 | 0,1692 | 0 | 0,1692 | 100 |
| Zbiranje komunalnih odpadkov - javna infrastruktura | kg | 0,0063 | 0,0036 | 0 | 0,0036 | 100 |
| Zbiranje bioloških odpadkov | kg | 0,2419 | 0,2370 | 0 | 0,2370 | 100 |

V. PROJEKCIJE VPLIVOV SPREMEMB CEN

V nadaljevanju prikazujemo nekaj vzorčnih primerov mesečnih obračunov komunalnih storitev za različne uporabnike. V izračunih je upoštevana povprečna poraba pitne vode (50 m3/osebo/letno, kar pomeni 4,16 m3/osebo/mesečno). Prikazan je vpliv spremembe cen odvajanja in čiščenja komunalne odpadne vode, storitev, povezanih z nepretočnimi greznicami, obstoječimi greznicami in MKČN, storitve zbiranja bioloških odpadkov ter spremenjenih stopenj subvencij s 01.10.2022.

|  |  |  |  |
| --- | --- | --- | --- |
| PRIMERI POLOŽNIC | VELJAVNE CENE (s subvencijo) v EUR z DDV | PREDLOG NOVE CENE  (s subvencijo) v EUR z DDV | Razlika |
| **4 članska družina v hiši DN 20, kanal, 120 l zabojnik MKO , 80 l BIO** | 60,13 | 60,83 | 0,70 |
|  | | |  |
| **4 članska družina v hiši, DN 20, kanal, 120 l zabojnik MKO** | 53,59 | 54,43 | 0,83 |
|  | | |  |
| **4 članska družina v hiši, DN 20, greznica, 120 l zabojnik MKO, 80 l zabojnik za BIO** | 57,00 | 57,93 | 0,93 |
|  | | |  |
| **4 članska družina v hiši DN 20, greznica, 120 l zabojnik MKO** | 50,46 | 51,53 | 1,06 |
|  | | |  |
| **4 članska družina v hiši DN 20, greznica, 120 l zabojnik MKO, NIMA vodooskrbe** | 37,13 | 38,19 | 1,06 |
|  | | |  |
| **4 članska družina, večstanovanjski objekt v Bistrici, DN20, vse storitve** | 57,09 | 57,80 | 0,71 |

Predlagane cene z vključenimi subvencijami ne pomenijo bistvene spremembe celotnega mesečnega obračuna komunalnih storitev za končne uporabnike - gospodinjstva. Vezano na različne kombinacije storitev gre v teh primerih za povišanje od **0,70 do 1,06 €.**

Pripravili:

Jasna Kavčič,

Vodja Urada za okolje in prostor

Marjeta Maček,

Vodja Urada za finance

Klemen Srna,

DIREKTOR OBČINSKE UPRAVE

Priloge:

* Elaborat o oblikovanju cen storitev na področju oskrbe s pitno vodo v Občini Tržič (2020-2021-2022)
* Dodatek k elaboratu o oblikovanju cen storitev na področju oskrbe s pitno vodo v Občini Tržič (2020-2021-2022)
* Elaborat o oblikovanju cen storitev na področju odvajanja in čiščenja odpadnih voda v Občini Tržič (2020-2021-2022)
* Dodatek k elaboratu o oblikovanju cen storitev na področju odvajanja in čiščenja odpadnih voda v Občini Tržič (2020-2021-2022)
* Elaborat o oblikovanju cen storitev na področju zbiranja določenih vrst komunalnih odpadkov v Občini Tržič (2020-2021-2022)
* Dodatek k elaboratu o oblikovanju cen storitev na področju zbiranja določenih vrst komunalnih odpadkov v Občini Tržič (2020-2021-2022)